Randi+Grafikk

**Bildet "flyt".**

Bildet jeg har valgt å gå videre med et av tre foto fra serien formlikhet med en tilnærming med fokus på motivet. Trykket er et arbeid i kollografi hvor jeg har jobbet med "konkurranse" mellom formene. Jeg har vektlagt å ta vare på "snøkakeformen" samtidig som jeg har jobbet med å skape et linjespill og en bevegelse i de omkringliggende formene/linjene. Bildet fikk litt preg av linosnitt. Liggende format med en speiling/gjentagelse av hovedformen i underkant av bildet. Midtstilling av hovedformen med en gjentagelse av lignende former bakover. Linjene blir til bevegelige organiske tynnere/tykkere flateutrykk. Har også fått frem noe tekstur som skaper en kontrast. Det var lite høydeforskjell som gjorde at jeg hadde lite kontroll på ønsket kontrast av lys mørk i flatene. Jeg hadde i perioden ikke tilgang på trykkpresse så jeg måtte prøve meg frem.

Bjørg's kommentar: Jeg kjenner igjen "halvkulene" fra fotografiet ditt. Linjene i flaten som går vertikalt og halvkulen i front som fortsetter videre som i ett speil, gir meg assosiasjon til speiling i vannflaten. Opplever også perspektiv i bildet med den store halvkulen i front og to mindre plassert i øvre halvdel av bildet.

Hilde. Får en nærhet til naturen opplevelse med fine refleksjoner i vannet. Fin dybdevirkning med en halvkule i forkant og deler av kulene innover i bildet. En bilde serie med tema "flyt" ser jeg for meg.